EkBass/fiwiki-20250220-pages-articles huggingface dataset:
Ihmisistä ja esineistä

Ihmisistä ja esineistä on Vando Suvannon neljäs CD, joka ilmestyi keväällä 2014. Musiikki on soitettu pääosin akustisin instrumentein. == Kappaleet == # Kömpelö - 5:26 # Vihainen - 5:04 # Pieni ja ilkeä - 3:45 # Peloton - 4:12 # My baby left me - 3:18 # Kyllähän se sattuu - 4:00 # Väsynyt - 3:01 # No huh huh - 4:44 # Rauhaton - 4:38 # Tosi sori Jori - 4:30 # Tavallinen – 4:26 # Esineitä – 2:47 == Tekijät == * Sävellykset Vando Suvanto, paitsi Väsynyt (Vando Suvanto-Karla Suvanto) * Sanoitukset Vando Suvanto * Puhallin- ja marimbasovitukset Matti Wallenius ===Kokoonpano levyllä=== * Vando Suvanto, laulu, kitara, lyömäsoittimet * Matti Wallenius, akustiset kitarat, banjo, baritonikitara, baritoniukulele, dobro, kosketinsoittimet, mandoliini, ukulele * Henrik Duncker, rummut, lyömäsoittimet * Petri Heimonen, baritonisaksofoni, bassohuilu, bassoklarinetti, kontra-alttoklarinetti, tenorisaksofoni * Tero Siitonen, kontrabasso * Karla Suvanto, kosketinsoittimet, marimba, piano * Palle Yliselä, haitari ===Tuotanto=== * Vando Suvanto, äänitys, miksaus * Toni Hietala, marimban ja pianon äänitys * Palle Yliselä, haitarin äänitys * Esa Santonen, masterointi * Henrik Duncker, kannet == Lähteet == * Riskirecordsin kotisivut == Aiheesta muualla == * Vando Suvanto -kotisivut Luokka:Vando Suvannon albumit Luokka:Vuoden 2014 albumit
Dalbobron

Dalbobron on silta Ruotsin Vänersborgissa. Silta on avattava ja se on 568 metriä pitkä. Alikulkukorkeus on 15,5 metriä. Silta avattiin vuonna 1963. Silta ylittää liikennekanavan Vänersborgsvikenin ja Vassbottenin välillä. Ennen sitä käytettiin kääntösiltaa, joka oli nykyistä siltaa etelämpänä. 1800-luvulla laivaliikenne meni Vanhassa satamakanavassa keskustan vieressä. Dalbobron paikalla oli aikaisemmin puinen silta, joka kulki suoalueen yli. 1600- ja 1700-luvuilla silta tuhoutui tai vaurioitui myrskyissä muutaman kerran. Luokka:Ruotsin tieliikennesillat Luokka:Vänersborgin kunta
Tupakkatakki

Tupakkatakki () on miesten pikkutakkia muistuttava takki, jota käytetään rentona kotiasuna aamutakin tavoin. Se valmistetaan perinteisesti sametista, silkistä tai molemmista. Muita materiaalivaihtoehtoja ovat kašmir- tai merinovilla tai flanelli. Koristeluun käytetään usein brokadia, kirjontaa, nyörejä tai silkkipunoksia. Tupakkatakissa on yleensä šaalikaulus ja käännetyt hihansuut, jotka on tehty muuta takkia kiiltävämmästä kankaasta. Tupakkatakki voidaan sulkea suurin napein, agraffein tai puikoin ja lenkein kuten duffelitakki, tai pelkästään solmittavalla vyöllä kuten kylpytakki.Derek McCormack: Consider the smoking jacket, Edmonton Journal 18.12.2007. Viitattu 27.5.2014. ==Historiaa== Tupakkatakki sai alkunsa 1600-luvun Euroopassa, kun tupakkaa, teetä, kahvia, silkkiä ja muita siirtomaatavaroita alettiin tuoda Aasiasta ja Amerikasta. Silkkinen robe de chambre eli koti- tai aamutakki tuli muotiin, ja tupakointi yleistyi erityisesti Krimin sodan jälkeen 1800-luvun puolivälissä, kun turkkilaista tupakkaa alettiin tuoda Eurooppaan. Illallisen jälkeen herrasmies saattoi pukeutua mukavammin ja vetäytyä nojatuoliin polttamaan tupakkaa. Tähän tarpeeseen pitkästä silkkitakista kehittyi puolipitkä tupakkatakki. Käytännön syynä tupakkatakin käyttöön oli myös se, että se estää tuhkatahrojen ja tupakanhajun tarttumista alla käytettyihin vaatteisiin. Tupakkatakin kanssa käytettiin joskus hiuksia tupakanhajulta suojaavaa tupakkalakkia (engl. smoking cap).Ville Raivio: Turhaan tumpattu tupakkatakki, Taloussanomat 10.2.2013. Viitattu 27.5.2014. Tupakkatakin suosio säilyi 1950-luvulle saakka. The Washington Post -sanomalehden pääkirjoitus vuodelta 1902 luonnehtii tupakkatakkia ”mukavuuden synonyymiksi”.The Joy of Slippers , The Washington Post 2.8.1908. Maksullinen. Tupakkatakissa usein kuvattuihin julkisuuden henkilöihin kuuluivat Cary Grant, Fred Astaire, Frank Sinatra, Dean Martin ja Hugh Hefner. Monissa eurooppalaisissa kielissä, kuten suomessa, sanasta smoking jacket on johdettu myös smokkia tarkoittava sana, koska nämä takkityypit muistuttivat alun perin toisiaan. Brittienglanniksi smokki on kuitenkin dinner jacket ja amerikanenglanniksi tuxedo. ==Lähteet== ==Aiheesta muualla== Luokka:Takit Luokka:Tupakointi Luokka:Miesten ulkonäkö
Humu

Humu tarkoittaa esimerkiksi: * Huippu-urheilun muutostyöryhmä eli HuMu * VL Humu, suomalainen lentokone * Pamun-Humu, ravikuningas * Martti Humu, Maria Ramstedtin kirjallinen salanimi
Danilo I (Montenegron ruhtinaspiispa)

Danilo I (Danilo Nikola Petrović; n. 1670 – 11. tammikuuta 1735) oli Montenegroa vuosina 1696–1735 hallinnut ruhtinaspiispa. Hän oli ensimmäinen hallitsija Petrović-Njegošin suvusta, joka sen jälkeen hallitsi maata yli 200 vuotta.Danilo I Encyclopædia Britannica Online Academic Edition. Viitattu 27.5.2014. Danilo sai vuonna 1696 ruhtinaspiispan (vladika) aseman, johon sisältyi oikeus nimetä oma seuraajansa sukulaistensa joukosta, mikä varmisti hallitsijuuden periytymisen suvussa. Danilon hallitsijakauden merkittäviä tapahtumia Montenegrossa olivat ruhtinaskunnan muslimiväestön joukkomurha jouluaattona 1702, maahan tunkeutuneen turkkilaisen armeijan lyöminen Tzarevlatzin taistelussa vuonna 1712 sekä Cetinjen kaupungin päätyminen turkkilaisten käsiin ja siitä seurannut Cetinjen luostarin hävitys vuonna 1714. Danilo loi läheiset suhteet Venäjään vieraillessaan vuonna 1715 Pietari Suuren luona, ja onnistui Venäjän tuella osittain korjaamaan Montenegron sodissa kärsimät takaiskut. Danilo I:tä seurasi hallitsijana hänen veljenpoikansa Sava II. ==Lähteet== Luokka:Montenegron hallitsijat Luokka:1670-luvulla syntyneet Luokka:Vuonna 1735 kuolleet
Suomen autismikirjon yhdistys

Suomen autismikirjon yhdistys ry (ASY, ; entinen nimi Suomen Asperger-yhdistys ry) on vuonna 2006 perustettu yhdistysSuomen Asperger-yhdistys ry, YTJ, jonka tavoitteena on edistää aspergereiden ja muiden lievästi autististen ihmisten verkostoitumista, parantaa heidän elinolosuhteitaan ja yhteiskunnallista asemaansa sekä vähentää heihin kohdistuvaa marginalisointia. Yhdistyksen tavoitteita ovat muun muassa terveydenhuollon, sosiaaliturvan ja opetusmenetelmien parantaminen sekä aspergereiden työllistymisen ja yleisen esteettömyyden edistäminen. ASY on Autismi- ja Aspergerliiton jäsenyhdistys.Jäsenyhdistyksiä; Autismi- ja Aspergerliitto Tavoitteidensa toteuttamiseksi yhdistys järjestää vuosittaiset Autismikirjon Empowerment- päívätSuomen Aspergeryhdistys ASY; ASY.fi ja Autistien päivän päätapahtuman (Autistic Pride Day).Tuomas Kokko: Päivän kasvo - Maura Ryömä; HS14.6.2014 Suomen autismikirjon yhdistyksellä on vertaisryhmiä Helsingissä ja Turussa. == Katso myös == * Autistien oikeuksien liike * Autismin kirjo * Maailman autismitietoisuuden päivä == Lähteet == == Aiheesta muualla == * Suomen autismikirjon yhdistyksen kotisivut Luokka:Autismi Luokka:Suomalaiset potilas- ja vammaisjärjestöt
Grande Finale

”Grande Finale” on englantilais-tanskalais-suomalaisyhtye Studio Killersin kappale, joka julkaistiin singlenä 26. toukokuuta 2014. Kappale julkaistiin noin kuukautta ennen kuin yhtye esiintyi ensimmäistä kertaa julkisesti Ruisrockissa heinäkuun alussa 2014. ==Kappaleet== ;Digitaalinen EP # # # # ;Promosingle # # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Suomen radiolista – ==Lähteet== Luokka:Vuoden 2014 kappaleet Luokka:Studio Killersin kappaleet
Petrović-Njegoš

Petrović-Njegoš on suku, joka hallitsi Montenegroa vuosina 1696–1916, ensin ruhtinaspiispoina (vladika) vuoteen 1852, sen jälkeen ruhtinaina (knjaz) vuoteen 1910 ja viimeksi kuninkaina. Suvun esi-isiä tunnetaan 1300-luvulta saakka. Montenegro oli vuosina 1516–1851 ruhtinaspiispan hallitsema teokratia. Ruhtinaspiispa ei voinut selibaatin vuoksi hankkia lapsia, mutta hän sai nimetä seuraajansa omasta suvustaan. Käytännöksi muodostui aseman siirtyminen aina sedältä veljenpojalle. Petrović-Njegošin suvun ensimmäinen ruhtinaspiispa oli vuonna 1696 nimitetty Danilo Ščepćević.Danilo I Encyclopædia Britannica Online Academic Edition. Viitattu 27.5.2014. Danilo II korotti vuonna 1852 Montenegron ruhtinaskunnaksi ja luopui samalla piispan kirkollisesta roolista ja selibaatista. Hänen seuraajansa Nikola I korotti Montenegron edelleen kuningaskunnaksi vuonna 1910. Hän joutui lähtemään maanpakoon ensimmäisen maailmansodan aikana vuonna 1916, kun keskusvaltojen armeijat miehittivät Montenegron. Sodan jälkeen Podgoricassa vuonna 1918 kokoontunut kansalliskokous julisti virallisesti Petrović-Njegošin suvun syrjäytetyksi valtaistuimelta ja päätti Montenegron liittämisestä osaksi uutta Jugoslavian valtiota. Petrović-Njegošin suku eli koko Jugoslavian kuningaskunnan ja kommunistisen Jugoslavian ajan maanpaossa (tosin Mihail Petrović-Njegoš oleskeli vuosina 1947–1948 Jugoslaviassa) ja esiintyi Montenegron laillisina hallitsijoina. Vanhan Jugoslavian hajottua suvun päämies Nikola Petrović- Njegoš palasi 1990-luvulla Montenegroon ja esiintyi Montenegron itsenäisyyden palauttamisen tukijana, mikä toteutui vuonna 2006. Montenegron hallitus tunnusti vuonna 2011 entiselle hallitsijasuvulle virallisen aseman ”montenegrolaisen kulttuurin ja identiteetin ei-poliittisena edistäjänä”, mutta varsinaisesti monarkiaa ei ole maassa palautettu. ==Suvun hallitsijat== *Danilo I 1696–1735 *Sava II 1735–1781 *Vasili III, Savan kanssahallitsija 1750–1766 *Pietari I 1782–1830 *Pietari II 1830–1851 *Danilo I (ruhtinaspiispana Danilo II) 1851–1860 *Nikola I 1860–1916/1918 ==Lähteet== == Aiheesta muualla == Luokka:Hallitsijasuvut Luokka:Montenegron hallitsijat
Markus Granlund (professori)

Markus Kristian Granlund (s. 19. elokuuta 1967 Turku) on suomalainen kauppatieteilijä. Hän toimii Turun kauppakorkeakoulussa dekaanina ja laskentatoimen professorina. Granlund on Suomen menestyneimpiä johdon laskentatoimen tutkijoita. Hän on tutkinut erityisesti johdon ohjausjärjestelmiä.Turun yliopisto Granlund on valmistunut Turun kauppakorkeakoulusta kauppatieteiden maisteriksi vuonna 1992, kauppatieteiden lisensiaatiksi vuonna 1994 ja kauppatieteiden tohtoriksi vuonna 1998. TuKKK nimitti hänet laskentatoimen professoriksi vuonna 2003 ja dekaanina hän aloitti elokuussa 2012 toimittuaan sitä ennen vararehtorina ja varadekaanina. Vuosina 1994–1995 hän toimi väitöskirjatutkijana Kööpenhaminen kauppakorkeakoulussa ja vuosina 2005–2006 vierailevana professorina Sydneyn teknillisessä yliopistossa. Granlund toimii lukuisissa luottamustoimissa, muun muassa tutkimussäätiöiden hallituksissa. Hän on toiminut myös asiantuntijana lukuisissa yritysten ja julkisen sektorin organisaatioiden kehitysprojekteissa sekä liikkeenjohdon kouluttajana Suomessa ja ulkomailla. == Lähteet == Luokka:Suomalaiset kauppatieteilijät Luokka:Suomalaiset professorit Luokka:Turun yliopiston professorit Luokka:Vuonna 1967 syntyneet Luokka:Elävät henkilöt
Ponderosa

Ponderosa voi tarkoittaa seuraavia: ==Paikannimi== * Ponderosa, asuttu paikka (census-designated place) Tularen piirikunnassa Kaliforniassa Yhdysvalloissa * Ponderosa Basin, kunnallishallinnoton alue (unincorporated community) Mariposan piirikunnassa Kaliforniassa Yhdysvalloissa * Ponderosa, asuttu paikka Sandovalin piirikunnassa New Mexicossa Yhdysvalloissa * Ponderosa, kunnallishallinnoton alue Woodin piirikunnassa Länsi-Virginiassa Yhdysvalloissa * Village of Ponderosa, uuden urbanismin innoittama asuinalue West Des Moinesissa Iowassa Yhdysvalloissa ==Viihde== * Ponderosa, fiktiivinen maatila yhdysvaltalaisessa televisiosarjassa Bonanza * Ponderosa, vuosien 2001–2002 TV-sarja, joka edelsi Bonanzan tapahtumia * Ponderosa Ranch, Bonanzaan perustunut teemapuisto, joka oli toiminnassa 1967–2004. ==Katso myös== * ponderosapöllönen, lintulaji * Ponterosa, suomalainen elokuva
Hurma

Hurma on suomalainen on vuonna 2010 perustettu iskelmäyhtye. Yhtye voitti Viihdyttäjä 2011-kilpailun, jonka johdosta yhtye esiintyi kesän ajan Kesäillan valssi -ohjelman housebändinä. Yhtye on palkittu myös vuoden 2011 tanssittajatulokkaana sekä vuoden tanssittajaksi vuonna 2012. Levytyssopimuksen Universal Musicin kanssa yhtye solmi syksyllä 2013. Yhtye julkaisi ensimmäisen singlensä ”Sattuuhan niitä” vuonna 2012. Toukokuussa 2013 julkaistiin single ”Marjanpoimija”, josta julkaistiin myös musiikkivideo. Kolmas single ”Tahdon” julkaistiin syksyllä 2013 ja kappaleella toisena solistina toimi Jenni Lambert. Huhtikuussa yhtye julkaisi neljännen singlensä ”Vielä kerran”. Toukokuussa yhtye julkaisi esikoisalbuminsa Oletko valmis?. ===Joni Sorsan kuolema=== Yhtye julkaisi Facebook-sivuillaan 19. toukokuuta 2014 päivityksen, jossa kerrottiin yhtyeen rumpalin Joni Sorsan kuolleen edellisenä päivänä, 18. toukokuuta. Ilta-Sanomat uutisoi kuoleman olleen tapaturmainen. Sorsan tilalle rumpaliksi valikoitui Henri Lehikoinen. == Jäsenet == * Jarno Ollikainen – laulu, basso * Harri Arvila – harmonikka, accordina, perkussiot, laulu * Harri Hautaniemi – koskettimet, laulu, saksofoni * Aleksi Autere – kitara, laulu * Henri Lehikoinen – rummut ===Entiset jäsenet=== * Joni Sorsa – rummut, laulu (2010–2014) * Anssi Puranen – kitara (2010–2012) * Jaakko Lahtinen - koskettimet, laulu (2010–2017) * Esa- Pekka Tupala - koskettimet, laulu (2017-2017) == Diskografia == === Albumit === Nimi Julkaisutiedot Lista Myynti Albumilista Oletko valmis? *Julkaistu: 6. toukokuuta 2014 *Formaatti: CD / Digitaalinen *Levy-yhtiö: Universal Music – – === Singlet === Vuosi Single Latauslista Singlelista Radiolista Albumi 2012 ”Sattuuhan niitä” – – – Oletko valmis? 2013 ”Marjanpoimija” – – – ”Tahdon” (mukana Jenni Lambert) – – – 2014 ”Vielä kerran” – – – 2016 ”Sulle lupaan” – – – === Musiikkivideot === * Marjanpoimija (2013) * Sulle lupaan (2016) == Lähteet == == Aiheesta muualla == * Luokka:Suomalaiset iskelmäyhtyeet Luokka:Suomalaiset tanssiorkesterit
Rastasluura

Rastasluura (Myrmothera campanisona) on luurien heimoon kuuluva varpuslintu. ==Levinneisyys== Rastasluuraa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Luurat
Valkokurkkuluura

Valkokurkkuluura (Myrmothera simplex) on luurien heimoon kuuluva varpuslintu. ==Levinneisyys== Valkokurkkuluuraa tavataan Brasiliassa, Guayanassa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Luurat
Suomuluuranen

Suomuluuranen (Grallaricula loricata) on luurien heimoon kuuluva varpuslintu. ==Levinneisyys== Suomuluurasta tavataan pienellä alueella Venezuelan pohjoisosissa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi. ==Lähteet== Luokka:Luurat
Penektomia

Penektomia tarkoittaa peniksen poistamista leikkauksella lääketieteellisistä tai henkilökohtaisista syistä. ==Lääketieteelliset syyt== Peniksen syöpä voi vaatia peniksen osittaista tai täydellistä poistoa. Kuinka paljon poistetaan, riippuu syövän asteesta. Jos syöpää on vain terskan alueella, vain peniksen kärki poistetaan. Pitkälle edenneen syövän takia koko penis poistetaan. Harvinaisissa epäonnistuneissa ympärileikkauksissa on myös tarvittu täyttä tai osittaista penektomiaa. (ks. :en:David Reimer). Fournierin gangreeni (kivespussin, siittimen ja/tai välilihan kuolioituva bakteeritulehdus)Fournierin gangreeni Tohtori.fi voi vaatia penektomiaa ja/tai orkiektomiaa (kiveksen tai kivesten poistoa). ==Henkilökohtaiset syyt== Sukupuolenkorjausprosessin läpikäyneiden miesten operoiminen ei vaadi peniksen poistoa, vaan siitä muovaillaan hänelle klitoris. Dysmorfinen ruumiinkuvan häiriö voi aiheuttaa penektomian. Miehet, jotka kokevat olevansa kolmatta sukupuolta, haluavat joskus emaskulaation, eli heiltä poistetaan penis ja/tai kivekset. Miespuolisilta Skoptsiliikkeen jäseniltä vaadittiin kastraatiota eli joko kivesten ("vähäisempi sinetti") tai myös penis ("suurempi sinetti"). ==Lähteet== Luokka:Uroksen sukupuolielimistön sairaudet
Gabriel Andre

Gabriel Andre (s. 31. heinäkuuta 1981) on kanadalainen uransa jo päättänyt alamäkiluistelija ja jääkiekkoilija. Hän on alamäkiluistelun maailmanmestari vuodelta 2006 ja MM-kolmonen Red Bull Crashed Icessä vuonna 2010. Andre päätti alamäkiluistelu-uransa vuonna 2012. Kanadan Edmontonissa syntyneellä Andrella on myös Saksan ja Unkarin kansalaisuus. Jääkiekkoa Andre pelasi vuoteen 2013 asti hyökkääjänä, voittaen Australian jääkiekkoliigan mestaruuden kaudella 2008-09 Newcastle North Starsin riveissä. Hän on 183 senttimetriä pitkä ja painaa 89 kiloa. == Lähteet == * http://www.eliteprospects.com/player.php?player=48469 * http://www.redbullcrashedice.com/fi_FI/results == Aiheesta muualla == Andre Eliteprospectsin sivuilla Luokka:Kanadalaiset alamäkiluistelijat Luokka:Alamäkiluistelun maailmanmestarit Luokka:Kanadalaiset jääkiekkoilijat Luokka:Vuonna 1981 syntyneet Luokka:Elävät henkilöt
Kaksinnaiminen

Kaksinnaiminen eli bigamia tarkoittaa uuden avioliiton laitonta solmimista aikaisemman avioliiton ollessa voimassa. Jos naimisissa oleva henkilö yrittää solmia uuden avioliiton maassa, jossa kaksinnaiminen on kielletty, uusi liitto on mitätön, ja tekijä voidaan asettaa syytteeseen. Joskus syytettä ei nosteta, jos tekijällä on ollut syytä uskoa, että hänen avioliittonsa ei ole ollut enää voimassa tai hänen puolisonsa on kuollut. Kaksinnaiminen on rikos useassa maassa. Se ei ole rikos esimerkiksi Afganistanissa, Egyptissä, Indonesiassa, Intiassa, Keski-Afrikan tasavallassa, Malediiveilla ja Yhdistyneissä arabiemiraateissa. Kaksinnaiminen todistetaan helpoimmin avioliittotodistuksen tai jonkin muun virallisen dokumentin, kuten verotodistuksen, avulla. Joskus todistamiseen riittää aviopuolison, vihkijän tai vihkiseremoniaan osallistujan todistus, tai kuvamateriaali. Kaksinnaiminen voi olla vaikea todeta, jos edellinen avioliitto on solmittu ulkomailla, eikä avioliittotodistusta ole helposti saatavilla. Kaksinnaimista esiintyy joskus maahanmuuttopetoksen yhteydessä, kun maahan pyrkivä menee toisen kerran naimisiin saadakseen viisumin tai kansalaisuuden. ==Suomen laissa== Termi kaksinnaiminen poistui Suomen rikoslaista vuonna 1999.http://ylioppilaslehti.fi/2010/09/tahdon-naida- monta/Hallituksen esitys 6/1997, laki rikoslain muuttamisesta. Avioliittolain 6 § mukaan kaksinnaiminen on kielletty, mutta itse termiä ei laissa käytetä. Yksipuolinen kaksinnaiminen tapahtui, kun avioliittoon vihitty mies tai nainen avioitui naimattoman kumppanin kanssa. Kaksipuoliseksi kaksinnaimiseksi kutsuttiin tapausta, jossa avioliitossa ollut mies avioitui avioliitossa olleen naisen kanssa. Kaksinnaimisrikokseksi katsottiin vain tapaukset, joissa vihkiminen oli tapahtunut muodollisesti pätevästi sekä aiemmassa että myöhemmässä avioliitossa. Toinen edellytys rikoksen toteutumiselle oli se, ettei aiempi avioliitto ollut laillisesti purkautunut tai sitä ollut julistettu mitättömäksi tai se ollut lakannut puolison kuoltua. Viimeinen kaksinnaimisesta Suomessa teloitettu oli kornetti Carl Jordan. == Seuraukset == Erään näkemyksen mukaan toisen laillisen aviopuolison paljastuminen voi olla emotionaalisesti traumaattista sekä uudelle puolisolle että lapsille ja muille perheenjäsenille. Toisen näkemyksen mukaan kaksinnaimisen kielto pitäisi poistaa rikoslaista, koska se on harmitonta, ja koska yksiavioisuuden suosio on laskussa. == Katso myös == * Polygamia * Polyamoria == Lähteet == Luokka:Avioliitto Luokka:Rikokset
Dala

Dala voi tarkoittaa seuraavia asioita: ==Paikannimi Ruotsissa== * Dalan piiri, piiri Falköpingin kunnassa * Dala-Floda (myös Floda), taajama Gagnefin kunnassa * Dala-Husby (myös Husby), taajama Hedemoran kunnassa * Dala-Järna (myös Järna), taajama Vansbron kunnassa * Hagryd-Dala, taajama Kungsbackan kunnassa * Dala, pientaajama Hörbyn kunnassa * Dala, pientaajama Kungsbackan kunnassa * Kyrkobyn-Dala, pientaajama Kungsbackan kunnassa * Sannå-Dala, pientaajama Kungsbackan kunnassa * Torpa-Dala, pientaajama Kungsbackan kunnassa ==Paikannimi muualla== * Dala, kaupunki Bhutanissa * Dala, kunta Angolassa * Dala, joki Sveitsissä ==Muita merkityksiä== * Dala Airport, Falunin ja Borlängen kuntien yhteinen lentokenttä Ruotsissa * Dalabanan, rautatielinja Uppsalan ja Moran välillä Ruotsissa * Dalaborg, linnanraunio Mellerudin kunnassa Ruotsissa * dala dala, Tansaniassa matkustajia ja tavaraa kuljettava kulkuneuvo ==Katso myös== * Dal * Dahl
Kevin Olson

Kevin Olson (s. 16. helmikuuta 1979) on kanadalainen uransa jo päättänyt alamäkiluistelija ja juniorijääkiekkoilija. Hän on alamäkiluistelun kaksinkertainen maailmanmestari vuodelta 2007, jolloin mestaruus ratkaistiin kahdesti. Molemmat kilpailut päättyivät siis Olsonin voittoon. Hän lopetti alamäkiluistelun Red Bull Crashed Icessä kauden 2012 jälkeen. Hän on kertonut alamäkiluistelulegenda Jasper Felderin olevan hänen suuri idolinsa. Jääkiekossa vuonna 2000 junioriuransa lopettanut Olson pelasi WHL:ssä ja AWHL:ssä. Pelipaikaltaan Olson oli vasen laitahyökkääjä. Hän on 178 senttimetriä pitkä ja painaa 75 kiloa. == Lähteet == * http://www.eliteprospects.com/player.php?player=165202 * http://www.redbull.ca/cs/Satellite/en_CA/Profile/Kevin-Olson-021242904016752 == Aiheesta muualla == * Olson Red Bull Crashed Icen sivuilla * Olson Eliteprospects-sivustolla Luokka:Kanadalaiset alamäkiluistelijat Luokka:Alamäkiluistelun maailmanmestarit Luokka:Vuonna 1979 syntyneet Luokka:Elävät henkilöt
Lupaan olla

"Lupaan olla" on Nopsajalan 28. helmikuuta 2014 julkaistu single. Kappale on Sun-albumin toinen single, ja siitä on julkaistu myös musiikkivideo, jota on katsottu YouTubessa yli 8,4 miljoonaa kertaa. ”Lupaan olla” myi kultaa toukokuun lopulla 2014. Kappale on ollut myös listamenestys sijoittuen parhaimmillaan singlelistan toiseksi ja latauslistan ensimmäiseksi. Se on ollut myös seitsemän perättäistä viikkoa Suomen soitetuin radiokappale. == Listasijoitukset == Lista Paras sijoitus Suomen virallinen singlelista 2 Suomen virallinen latauslista 1 Radiolista 1 == Lähteet == Luokka:Vuoden 2014 kappaleet Luokka:Suomalaiset pop rock -kappaleet Luokka:Balladit
All the Way Around

"All the Way Around" on yhdysvaltalaisen laulaja-näyttelijä Aliana Lohanin vuonna 2008 julkaistu single. Kappaleen on tuottanut Emanuel Kiriakou. Singlen oli tarkoitus olla ensimmäinen Lohanin toiselta studioalbumilta, mutta albumia ei koskaan julkaistu. ==Lähteet== Luokka:Vuoden 2008 kappaleet Luokka:Yhdysvaltalaiset popkappaleet en:Living_Lohan#All_the_Way_Around
East Lynne

East Lynne on vuonna 1916 ensi-iltansa saanut Bertram Brackenin ohjaama yhdysvaltalainen mykkä draamaelokuva, jonka pääosaa näyttelee Theda Bara. East Lynne perustuu Ellen Woodin romaaniin East Lynne (1861), jonka pohjalta Mary Murillo laati käsikirjoituksen. Ellen Woodin romaanin pohjalta oli tehty ennen vuoden 1916 East Lynneä yhteensä seitsemän lyhyttä mykkäelokuvaa vuosina 1902–1915. Elokuvan tuotanto- ja jakeluyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. East Lynne sai Yhdysvaltain ensi-iltansa 19. kesäkuuta vuonna 1916. East Lynnen oletettiin olevan kadonnut, mutta elokuvan kopio löydettiin vuonna 1971. East Lynne on yksi harvoista Baran elokuvista, jotka ovat säilyneet nykypäivään asti. East Lynneä säilytetään Museum of Modern Art -taidemuseossa. ==Juoni== Kun Isabel Carlisle erheellisesti uskoo, että hänen aviomiehensä Richard rakastaa Barbara Harea, Isabel jättää hänet ja heidän kaksi lastaan. Myöhemmin Isabel ei tee mitään korjatakseen virheellistä tietoa, että hän olisi kuollut junaonnettomuudessa. Richard, uskoen olevansa leski, avioituu Barbaran kanssa. Muutaman kuukauden jälkeen Isabel ikävöi lapsiaan ja haluaa nähdä heidät, joten Isabel naamioi itsensä ja hakee kotiopettajattaren työtä Carlisleilta. Kun Isabelin poika sairastuu ja kutsuu äitiään, Isabel heittää valepukunsa yltään ja menee lohduttamaan häntä, joka kuolee hänen syliinsä. Richard, joka löytää Isabelin poikansa kanssa, antaa heti anteeksi Isabelille hänen ja lastensa jättämisen. Isabel ei voi antaa itselleen anteeksi ja kuolee pian suruun. ==Näyttelijät== ==Lähteet== ==Aiheesta muualla== * * * East Lynne TCM Movie Databasessa * East Lynne Silent era -sivustolla Luokka:Vuoden 1916 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset uudelleenfilmatisoinnit Luokka:Elokuvat terveydenhoidosta
Her Double Life

Her Double Life on J. Gordon Edwardsin ohjaama yhdysvaltalainen mykkäelokuva vuodelta 1916. Elokuva on genreltään melodraama, ja sen pääosassa on Theda Bara. Elokuvan oletetaan olevan nykyisin kadonnut. Her Double Life perustuu Mary Murillon novelliin The New Magdalen, jonka pohjalta Murillo laati elokuvaan käsikirjoituksen. Fox Film Corporation toimi elokuvan tuotanto- ja levittäjäyhtiönä, ja se kuvattiin Foxin studioilla New Jerseyn Fort Leessä. Her Double Life sai Yhdysvaltain ensi-iltansa 11. syyskuuta vuonna 1916. ==Juoni== Köyhä englantilaistyttö Mary Doone (Theda Bara) karkaa adoptioperheestään, koska perheen isä lähenteli häntä. Kun ensimmäinen maailmansota syttyy, Marysta tulee Punaisen Ristin sairaanhoitaja. Rintamalla Mary tapaa sotakirjeenvaihtaja Lloyd Stanleyn (Stuart Holmes). Stanley lähentelee Marya seksuaalisesti, mutta Mary pelastuu, kun telttasairaalaa pommitetaan. Päästäkseen eroon Stanleysta Mary ottaa erään kuolleen tytön, Ethel Wardleyn (Madeleine Le Nard), vaatteet ja henkilöllisyyden. Ethel oli ollut matkalla tätinsä, lady Cliffordin (Lucia Moore), luokse asumaan. Mary saa tietää, että Ethel ei ollut koskaan nähnytkään tätiään, joten hän ottaa Ethelin paikan ja lähtee lady Cliffordin luo. Lady Cliffordilla asuessaan Mary tapaa ja rakastuu Ethelin serkkuun Elliottiin (A. H. Van Buren). Pian Mary ja Elliott kihlautuvat. Oikea Ethel Wardley ei ollutkaan kuollut, ja pian hän parantuu haavoistaan. Ethel ja Stanley saapuvat Cliffordien kartanoon paljastamaan Maryn oikean henkilöllisyyden. Sillä ei kuitenkaan ole väliä, koska Mary on jo myöntänyt huijauksensa Elliottille ja lady Cliffordille, ja perhe on antanut hänelle anteeksi. Tämän jälkeen Mary ja Elliott alkavat suunnitella häitään. ==Näyttelijät== ==Lähteet== ==Aiheesta muualla== * * * Her Double Life Silent eran sivuilla * Her Double Life TCM Movie Databasessa Luokka:Vuoden 1916 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat
Leicesterin tuomiokirkko

Leicesterin tuomiokirkko eli St Martinin tuomiokirkko on Leicesterissä sijaitseva Englannin kirkon tuomiokirkko ja piispanistuin. Tuomiokirkon aseman se sai 1927. Kirkko on pääosin rakennettu vuoden 1086 tienoilla, jolloin aiempi kirkko purettiin. Englannin kuningas Rikhard III haudattiin kirkkoon maaliskuussa 2015 järjestetyssä siunaustilaisuudessa, jossa olivat läsnä Canterburyn arkkipiispa ja näyttelijä Benedict Cumberbatch, kuninkaan kaukainen sukulainen. Brittiläinen oikeusistuin päätti hautauksessa toukokuussa 2014 perustellen ratkaisua sillä, että Rikhardin ruumiin etsintäluvan ehtona oli hautaus Leicesteriin. Ruumis löytyi leicesteriläisen pysäköintialueen alta kaivauksissa, joihin ryhdyttiin Leicesterin yliopiston tutkijan aloitteesta ja yliopiston rahoituksella.Anniina Wallius, Oikeusistuin ratkaisi kiivaan kiistan kuningas Rikhard III:n hautapaikasta Yle.fi/uutiset, viitattu 27.5.2014 == Lähteet == Luokka:Leicester Luokka:Englannin katedraalit Luokka:Kivikirkot Luokka:Leicestershiren rakennukset ja rakennelmat
River

River () on yhdysvaltalainen yliluonnollinen kauhusarja, jonka kaksiosainen aloitusjakso esitettiin ABC-televisiokanavalla 7. helmikuuta 2012. Sarja käynnistyy, kun seikkailija Emmet Cole (Bruce Greenwood) katoaa Amazonilla kesken ohjelmansa kuvausten. Hänen perheensä ja ystävänsä lähtevät etsimään häntä. Sarjan ensimmäistä tuotantokautta tuotettiin yhteensä kahdeksan jaksoa. Sarjan katsojaluvut laskivat kauden edetessä, eikä kanava tilannut sarjasta enää toista tuotantokautta. Netflix oli kiinnostunut sarjan jatkamisesta, mutta ei lopulta ottanut sarjaa suoratoistopalveluunsa. Suomessa sarjaa alettiin esittää valtakunnallisesti Nelosella torstain myöhäisillassa 12. kesäkuuta 2014, ja ensimmäinen jakso keräsi enimmillään 178 000 katsojaa. Aiemmin sarjaa on esitetty maksukanava Nelonen Primellä. == Näyttelijät == * Bruce Greenwood – Emmet Cole * Joe Anderson – Lincoln Cole * Leslie Hope – Tess Cole * Eloise Mumford – Lena Landry * Paul Blackthorne – Clark Quietly * Thomas Kretschmann – Kurt Brynildson * Daniel Zacapa – Emilio Valenzuela * Shaun Parkes – Andres Jude (A.J.) Poulain * Paulina Gaitán – Jahel Valenzuela * Katie Featherston – Rosetta ”Rabbit” Fischer * Scott Michael Foster – Jonas Beckett == Lähteet == == Aiheesta muualla == * Nelosen kotisivut sarjalle Luokka:2010-luvun yhdysvaltalaiset kauhusarjat Luokka:ABC:n televisio-ohjelmat
O-Hydroksiasetofenoni

o-Hydroksiasetofenoni eli 2-hydroksiasetofenoni (C8H8O2) on fenoleihin ja ketoneihin kuuluva orgaaninen yhdiste. Yhdistettä käytetään pääasiassa orgaanisessa synteesissä. Se on m- ja p-hydroksiasetofenonien isomeeri. == Ominaisuudet == Huoneenlämpötilassa o-hydroksiasetofenoni on kellertävää nestemäistä ainetta. Se liukenee veteen vain hieman, mutta liukenee paremmin orgaanisiin liuottimiin kuten etanoliin, dietyylieetteriin, etikkahappoon, bentseeniin ja kloroformiin. Luonnossa o-hydroksiasetofenonia esiintyy muun muassa naudanlihassa, kaakaossa, tomaateissa, teessä ja mustamarja-aroniassa. Yhdisteen tuoksu muistuttaa leikattua ruohoa. == Valmistus ja käyttö == o-Hydroksiasetofenonia voidaan valmistaa fenyyliasetaatista kuumentamalla. Reaktio on tyypiltään Fries-toisiintuminen ja yli 160 °C:n lämpötilassa vallitseva tuote on o-hydroksiasetofenoni ja alle 60 °C:n lämpötiloissa muodostuu pääasiassa p-isomeeria. o-Hydroksiasetofenonia käytetään pääasiassa orgaanisessa synteesissä. Yhdisteestä voidaan valmistaa muun muassa o-metoksifenyylietikkahappoa, metyyli-o-hydroksifenyyliasetaattia ja propafenonia. == Lähteet == == Aiheesta muualla == *Human Metabolome Database (HMDB): 2'-Hydroxyacetophenone *Food Component Database (FooDB): 2'-Hydroxyacetophenone *ChemBlink: o-Hydroxyacetophenone Luokka:Fenolit Luokka:Ketonit
The Darling of Paris

The Darling of Paris (myös The Hunchback of Notre Dame) on vuonna 1917 ensi- iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara ja Glen White. Elokuvan nykyään oletetaan olevan kadonnut. The Darling of Paris perustuu löyhästi Victor Hugon vuonna 1831 ilmestyneeseen romaaniin Pariisin Notre-Dame. Elokuvan käsikirjoituksen laati Adrian Johnson, ja elokuvan tuotti William Fox. The Darling of Paris kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 22. tammikuuta vuonna 1917. Myöhemmin The Darling of Parisia leikattiin kymmenen minuutin verran, ja kyseinen versio julkaistiin 16. helmikuuta vuonna 1919 Yhdysvalloissa. ==Juoni== Mustalaiset sieppasivat varakkaan Esméralda-nimisen tytön (Theda Bara) jo hänen syntyessään, ja myöhemmin elämässään hänestä tuli "Pariisin kullanmuru". Esméraldaa rakastavat salaa kellonsoittaja ja entinen koukkuselkä Quasimodo (Glen White), Quasimodon häijy kirurgi Claude Frallo (Walter Law) ja samalla tavalla häijy kapteeni Phoebus (Herbert Heyes). Kuitenkin mustalaistanssijana työskentelevä Esméralda väheksyy kellonsoittajaa. Kirurgi tappaa kapteenin ja lavastaa Esméraldan, mutta monien sotkujen kautta Esméralda löytää varakkaan perheensä ja onnellisesti avioituu Quasimodon kanssa. ==Näyttelijät== ==Lähteet== ==Aiheesta muualla== * * * The Darling of Paris Silent era -sivustolla * The Darling of Paris TCM Movie Databasessa Luokka:Vuoden 1917 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:J. Gordon Edwardsin ohjaamat elokuvat
Poliisit Norja

Poliisit Norja (Nattpatruljen) on norjalainen tositelevisiosarja. Sen ensimmäinen jakso näytettiin Norjassa 7. tammikuuta 2013. Suomessa sarjan ensimmäinen jakso näytettiin 4. kesäkuuta 2014. Sarjaa on näytetty Norjassa yhteensä kolme tuotantokautta. Siinä seurataan Norjan poliisin arkea aivan kuten Suomen poliisin arkea sen suomalaisessa vastineessa Poliiseissa. ==Lähteet== Luokka:2010-luvun norjalaiset televisiosarjat Luokka:2010-luvun tositelevisiosarjat
Boynen taistelu

Boynen taistelu oli 11. heinäkuuta (J: 1. heinäkuuta) 1690 Irlannin Boynejoen luona käyty taistelu syrjäytetyn Englannin kuninkaan Jaakko II:n sekä hänen kilpailijansa Vilhelm Oranialaisen armeijoiden välillä. Se oli osa sotaa, jota käytiin Irlannin alueella sen jälkeen, kun Englannin mainio vallankumous oli johtanut katolisen Jaakko II:n syrjäyttämiseen. Taistelu päättyi Vilhelm Oranialaisen voittoon. Vaikka taistelu ei vielä päättänytkään sotaa, se on saanut valtavan symboliarvon Irlannin protestanttien keskuudessa. Varsinkin Oranialaisveljeskunta on pitänyt sen muistoa yllä. Ennen Boynen taistelua Jaakko II:n armeija oli piirittänyt usean kuukauden ajan Londonderryn kaupunkia, joka oli häntä vastustaneiden Irlannin protestanttien tärkeä keskus.Mike Cronin: A History of Ireland, s. 78. Palgrave 2001. Jaakko II antoi lopulta periksi ja vetäytyi, minkä myötä Vilhelm Oranialainen sai Ulsterista itselleen sillanpääaseman Irlannissa. Jaakko kokosi Boynen eteläpuoliselle Oldbridgen alueelle noin 21 000 miestä käsittäneen armeijan, johon kuului 7 000 miehen suuruinen ranskalainen jalkaväki, irlantilaista ratsuväkeä sekä kouluttamatonta irlantilaista jalkaväkeä ja rakuunoita. Vilhelm Oranialaisen johtama armeija käsitti kaikkiaan 35 000 miestä, ja siihen kuului hollantilainen sininen kaarti, kaksi rykmenttiä ranskalaisia hugenotteja sekä palkkasoturijoukkoja Euroopan eri protestanttisista maista.Battle of the Boyne Encyclopædia Britannica Online Academic Edition. Viitattu 27.5.2014. Joukkojen miesvahvuuden perusteella laskettuna kyseessä oli suurin Irlannin maaperällä koskaan käyty taistelu.The Battle & Beyond battle of the Boyne -museokeskuksen sivu. Viitattu 28.5.2014. Vilhelm Oranialaisen suunnitelmana oli saartaa Jaakon armeija pihtiliikkeellä. Taistelun aikana Vilhelm Oranialaisen ratsuväki ylitti Boynejoen taistelukentän molemmin puolin, Oldbridgessä ja Rosnareessa. Saarroksiin jäämistä pelännyt kuningas Jaakko pakeni paikalta ja hänen armeijansa kärsi tappion. Vilhelm Oranialainen ei saanut saarrettua Jaakon armeijaa, mutta taistelu kääntyi silti hänelle suureksi voitoksi, sillä Jaakko pakeni pian kokonaan Irlannista. Taistelussa kaatui arviolta noin 1 500 miestä. Boynen taistelusta tuli Irlannin protestanteille legendaarinen symbolinen voitto, jota muistetaan edelleen. Protestantit viettävät perinteisesti Boynen taistelun muistopäivää 12. heinäkuuta ("The Twelfth"), joka on todellisuudessa vuonna 1691 käydyn ratkaisevan Aughrimin taistelun päivä. ==Lähteet== ==Aiheesta muualla== *Battle of the Boyne (museokeskuksen kotisivu) Luokka:Irlannin taistelut Luokka:Englannin taistelut Luokka:1690
The Tiger Woman

The Tiger Woman (myös Behind the Throne) on vuonna 1917 ensi-iltansa saanut J. Gordon Edwardsin ja George Bellamyn ohjaama yhdysvaltalainen mykkä draamaelokuva, jonka pääosissa ovat Theda Bara ja Edward Roseman. Elokuvan nykyään oletetaan olevan kadonnut. The Tiger Woman perustuu James W. Adamsin novelliin Quicksands, minkä pohjalta elokuvan käsikirjoituksen laati Adrian Johnson. The Tiger Woman kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 19. helmikuuta vuonna 1917. ==Juoni== The Tiger Woman kertoo venäläisestä kreivitär Irmasta, josta tulee myöhemmin säälimätön prinsessa Petrovitch, joka rakastaa ainoastaan omia korujaan. Häijy prinsessa tuhoaa avioliittonsa prinssin kanssa, myrkyttää rakastajansa, tuhoaa suurlähettilään, aiheuttaa erään pojan tappamaan tämän oman isän ja rikkoo edellä mainitun pojan veljen avioliiton. Viimein paha saa palkkansa, kun prinsessa Petrovitchin takia vankilaan joutunut miespalvelija pakottaa prinsessan puukottamaan itsensä. ==Näyttelijät== ==Lähteet== ==Aiheesta muualla== * * * The Tiger Woman Silent eran sivuilla * The Tiger Woman TCM Movie Databasessa Luokka:Vuoden 1917 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat
Vilho Lantto

Vilho Eelis Lantto (24. huhtikuuta 1941 Turtola – 16. maaliskuuta 2024 OuluKuolinilmoitus. Kaleva 27.4.2024, s. 47.) oli Oulun yliopiston sähkötekniikan professori. Lanton vanhemmat olivat Erkki Lantto ja Selma Juvani. Hän tuli ylioppilaaksi Tornion yhteislyseosta 1961 ja valmistui Oulun yliopistosta diplomi-insinööriksi 1966, tekniikan lisensiaatiksi 1972 ja tekniikan tohtoriksi 1975. Väitöskirjan aihe oli Empirical studies of penetration characteristics of fast electrons in metals. Lantto toimi Suomen Akatemian tutkimusassistenttina 1968–1976 ja Oulun yliopiston teknillisen fysiikan assistenttina 1976–1979, 1984–1985 ja 1986–1988 sekä osakkuusyritysten johto- ja hallintotehtävissä 1979–1984. Sähkötekniikan vt. apulaisprofessori hän oli 1985–1986 ja apulaisprofessori ja professori vuodesta 1986. Lantto jäi eläkkeelle 2009. Hän osallistui useisiin suomalaisiin ja kansainvälisiin tutkimusprojekteihin ja järjestöihin ja oli Oulun yliopistoseuran puheenjohtaja 1973–2009, samoin kuin Pohjois-Suomen opiskelija-asuntosäätiön hallituksen varapuheenjohtaja 1979–1983 ja puheenjohtaja 1971–1975 sekä valtuuskunnan jäsen vuodesta 1976. Oulun yliopiston ylioppilaskunnan puheenjohtaja Lantto oli 1968–1969 ja hallituksen puheenjohtaja 1967. Lantto toimi Teknillisen tiedekunnan dekaanina 2000–2005, jolloin hän oli myös Oulun yliopiston hallituksen jäsen. Hänet valittiin 2009 Oulun yliopiston 12. alumniksi. Aktuumi 2/09, s. 16 Taiteilija Tauno Ohenoja maalasi hänestä muotokuvan 1991. Lantolle on myönnetty Oulun yliopiston hopeinen plaketti. Lanton puoliso oli Pirjo-Riitta Puro. ==Lähteet== Luokka:Suomalaiset professorit Luokka:Suomalaiset insinöörit Luokka:Oulun yliopiston professorit Luokka:Vuonna 1941 syntyneet Luokka:Vuonna 2024 kuolleet
Stadio Atleti Azzurri d’Italia

Atleti Azzurri d'Italia on italialaisessa Bergamon kaupungissa sijaitseva jalkapallostadion. Sitä käyttävät maan pääsarjassa Serie A:ssa pelaava Atalanta sekä sarjaporrasta alempana Serie B:ssä pelaava AlbinoLeffe. Stadionissa on 26 642 istumapaikkaa ja sen omistaa Bergamon kaupunki. Itse kenttä on 120 metriä pitkä ja 70 metriä leveä. Stadionia on haukuttu usein monista asioista, kuten siitä, että monilta sen istumapaikoilta on huono näköala kentälle ja siitä, että suurimmassa osassa katsomoita ei ole ollenkaan katosta. Viime vuosikymmenellä on ollut puhetta uuden stadionin rakentamisesta Bergamoon, mutta nämä huhut kumottiin lokakuussa 2012. Katsomon pohjoispääty on omistettu Federico Pisanille ja eteläpääty vuonna 2012 kuolleelle Bergamossa syntyneelle Piermario Morosinille. == Lähteet == * http://www.atalanta.it/site/stadio/lo-stadio.html * https://www.google.fi/maps/place/Stadio+Atleti+Azzurri+d%27Italia/@45.708481,9.680183,17z/data=!3m1!4b1!4m2!3m1!1s0x478151243f189f5f:0xf6a730c1cfa1262d == Aiheesta muualla == * Stadionin esittely Atalantan sivuilla (italiaksi) Luokka:Italian jalkapallostadionit Luokka:Bergamon rakennukset ja rakennelmat Luokka:Bergamon urheilu
Fabian Mels

Fabian Mels (s. 12. lokakuuta 1990) on saksalainen alamäkiluistelija, joka on sijoittunut Red Bull Crashed Icen kokonaispisteissä parhaimmillaan viidenneksi kaudella 2014. Melsin paras sijoitus yksittäisessä kilpailussa on toinen sija Marco Dallagon jälkeen Helsingin kilpailussa helmikuussa 2014. Hän aloitti Crashed Icessä Münchenin kilpailussa 2011 ja oli loppupisteissä 11. eli kauden paras tulokas. Ennen vuotta 2014 hänen paras sijoituksensa kokonaissarjassa oli kuudes vuonna 2012. Mels pelaa myös jääkiekkoa Saksan nelostasolla Kölner EC:n kakkosjoukkueessa. Hän asuu Rösrathissa, Saksassa. Mels on 190 senttimetriä pitkä ja painaa 91 kiloa. == Lähteet == * http://www.redbullcrashedice.com/fi_FI/athlete/fabian-mels * http://www.eliteprospects.com/player.php?player=109681 Luokka:Saksalaiset alamäkiluistelijat Luokka:Saksalaiset jääkiekkoilijat Luokka:Vuonna 1990 syntyneet Luokka:Elävät henkilöt
Vida

Vida (suomeksi: "Elämä") on puertoricolaisen popmuusikko Ricky Martinin kappale One Love, One Rhythm – The 2014 FIFA World Cup Official Album- albumilta. Kappaleen sanoittivat Martin, Salaam Remi ja Elijah King sekä tuotti Remi. Kappale valittiin FIFAn ja Sony Musicin järjestämään musiikilliseen kilpailuun jonka King voitti. Kappale julkaistiin digitaalisesti ladattavana albumin toisena virallisena singlenä 22. huhtikuuta 2014. "Vida" on Latin pop-kappale joka sisältää kitara, ukulele, lyömäsoitin ja käyrätorviosuuksia sekä eksoottisia Karibiatunnelmallisia äänitehosteita. Kappale sai yleisesti pääosin positiivisia vastaanottoja musiikkikriitikoilta, jotka kehuivat kappaleen eloisuutta ja huomioivat kappaleen yhtenäisyyttä Martinin muiden kappaleiden kanssa. Kappale ylsi Yhdysvaltain Hot Latin Songs- listan 10. sijalle ja siitä muodostui Martinin 23 kymmenen parhaan joukkoon päässyt single kyseisellä listalla. Kappaleeseen liittyvä, Kátia Lundin ja Lívia Gama of Bossa Nova Filmsin ohjaama musiikkivideo kuvattiin Rio de Janeirossa. Videolla Martin laulaa ja tanssii rannalla sadan muun ihmisen kanssa. Martin on esittänyt kappaleen muutamissa tapahtumissa, kuten vuoden 2014 Latin Billboard Music Awards-gaalassa sekä Dancing with the Starsin 18. tuotantokaudella. ==Listasijoitukset== Listat (2014) Paras sijoitus Dominikaaninen tasavalta (Pop Chart Monitor Latino) 12 Meksiko (Pop Chart Monitor Latino) 16 Etelä-Korea (Gaon Download Chart) 146 Espanja (PROMUSICAE) 20 Yhdysvallat (Billboard Hot Latin Songs) 10 Yhdysvallat (Billboard Latin Pop Songs) 26 ==Lähteet== Luokka:Vuoden 2014 kappaleet Luokka:Ricky Martinin kappaleet
Modernin tieteen synty Euroopassa

Modernin tieteen synty Euroopassa (La nascita della scienza moderna in Europa) on Paolo Rossin vuonna 1997 ilmestynyt kirja uuden ajan tieteen synnystä. == Lähteet == == Aiheesta muualla == * Kari Salminen: Moderni tiede syntyi yliopistojen ulkopuolella. Turun sanomat 11.8.2010. * Osmo Pekonen: Modernin tieteen synty Euroopassa . Keskisuomalainen 13.11.2010. * Markku Roinila: Erinomainen yleisesitys modernin tieteen synnystä. Agricola 13.1.2011. * Veli- Matti Huhta: Modernin tieteen synty Euroopassa. Tiede 30.3.2011. * Ilman suomentajia ei olisi käännöskirjallisuutta . Plaza.fi 11.4.2011. * Juha Drufva: Tieteen niskalenkki teologiasta. Kansan uutiset 11.6.2011. Luokka:Kirjat tieteenhistoriasta Luokka:Italialaiset tietokirjat Luokka:Vuoden 1997 kirjat
Trippi ihmemaahan

Trippi ihmemaahan: huumeiden kulttuurihistoria on Jaakko Hämeen-Anttilan vuonna 2013 ilmestynyt kirja huumeiden historiasta länsimaissa. == Vastaanotto == Teos sai myönteisiä arvosteluja. Joissakin arvosteluissa mainitaan, että Hämeen-Anttila uhraa liikaa tilaa kirjailijoiden kuvauksille huumeidenkäytöstä ja että välillä mennään kaunistelun puolelle. == Lähteet == Luokka:Suomalaiset historian tietokirjat Luokka:Vuoden 2013 kirjat Luokka:Päihdeaiheinen kirjallisuus
Santa Maria Capua Vetere

Santa Maria Capua Vetere on kunta Etelä-Italiassa Casertan maakunnassa Campanian alueella. == Historia == === Antiikki === Antiikin aikana nykyisen Santa Maria Capua Veteren paikalla sijaitsi Capuan kaupunki. Se oli koko roomalaisen Italian suurimpia ja vauraimpia kaupunkeja. Antiikin Capuan huomattavimpia jäänteitä ovat Capuan amfiteatterin rauniot. Se oli Colosseumin jälkeen valtakunnan toiseksi suurin amfiteatteri. Toinen tärkeä nähtävyys on Hadrianuksen kaari (Arco di Adriano). Antiikin Capuan tuhouduttua vuonna 840 sen asukkaat siirtyivät vuonna 856 helpommin linnoitettavaan paikkaan antiikin Casilinumin kaupungin paikalle ja antoivat sille aiemman asuinpaikkansa nimen. Tämä selittää kaupungin nimen siirtymisen Casilinumin paikalla olevalle nykyiselle Capuan kaupungille, joka sijaitsee Santa Maria Capua Veteren vieressä. === Myöhempi historia === Vuoteen 1806 saakka kunta tunnettiin nimellä Santa Maria Maggiore. Tämän jälkeen sen nimeen lisättiin sanat ”Capua Vetere”, ”Vanha Capua”. == Lähteet == == Aiheesta muualla == Luokka:Casertan maakunnan kunnat
Enrico Battaglin

Enrico Battaglin (s. 17. marraskuuta 1989 Marostica, Veneto) on italialainen maantiepyöräilijä. Hän aloitti ammattilaisuransa harjoittelijana Colnago - CSF Inox -joukkueessa 2011 ja edusti tallia, nimeltään sittemmin Bardiani-CSF, vuoteen 2015 saakka. Kausilla 2016−2018 hän ajoi Team LottoNL-Jumbo -tallissa, vuonna 2019 Katjuša-Alpecinissa, 2020 Bahrain-McLarenissa ja viimeisillä ammattilaiskausillaan 2021–2022 Bardiani–CSF–Faizanèssa. Battaglin voitti Italian ympäriajossa 2013 massakiriin päättyneen, vuoristossa ajetun neljännen etapin. Seuraavan vuoden Italian ympäriajossa hän voitti Oropaan päättyneen vuorietapin ennen Dario Cataldoa ja Jarlinson Pantanoa. Italian ympäriajossa 2018 hän voitti Santa Ninfaan päättyneen viidennen etapin. == Saavutuksia == Lähteet: Cycling Archives, Cyclingbase, Pro Cycling Stats ;2009 :Giro Valli Aretine, voitto ;2010 :GP San Giuseppe, voitto :Giro delle Regioni (alle 23-v. kilp.), kokonaiskilpailun ja 1. etapin voitto :GP Capodarco, voitto ;2011 :Trofeo Zsšdi, voitto :GP San Giuseppe, voitto :Coppa Sabatini, voitto ;2013 :Italian ympäriajo, 4. etapin voitto, 7. etapilla toinen ;2014 :Italian ympäriajo, 14. etapin voitto, 11. etapilla kolmas ;2018 :Italian ympäriajo, 5. etapin voitto, 4. etapilla kolmas ;2020 :Italian ympäriajo, 16. etapilla kolmas == Lähteet == Luokka:Italialaiset maantiepyöräilijät Luokka:Vuonna 1989 syntyneet Luokka:Elävät henkilöt
Mignano Monte Lungo

Mignano Monte Lungo on kunta Etelä-Italiassa Casertan maakunnassa Campanian alueella. == Toinen maailmansota == Kaupungin lähellä sijaitsevan Lungovuoren hallinnasta käytiin ankaria taisteluita 7.–16.12.1943. Kaupungissa on taisteluista kertova museo sekä sotilashautausmaa. Ministro della Difesa == Lähteet == Luokka:Casertan maakunnan kunnat
Vilhelm Niskanen

Kustaa Vilhelm Niskanen (1796 Iisalmi – 13. marraskuuta 1860 Nivala) oli suomalainen herännäisjohtaja. Vilhelm Niskanen meni vuonna 1820 naimisiin Anna Antintytär Almin kanssa. Vuonna 1817 hän liittyi savolaiseen pietistiseen herännäisliikkeeseen ja matkusti Paavo Ruotsalaisen ja serkkunsa Lauri Juhana Niskasen kanssa. Kun liike hajosi Ruotsalaisen kuoleman jälkeen, heränneitä ruvettiin kutsumaan ”niskalaiseksi”. Niskalaisuus oli hieman liberaalimpi kuin varsinainen herännäisyys. Vilhelm Niskasen poika oli maanviljelijä, valtiopäivämies Paavo Niskanen (1836–1916).KirjastoVirma: Paavo Niskanen. Viitattu 17.2.2021. == Lähteet == * Kirjasto Virma * Uppslagsverket Finland * www.geni.com ===Viitteet=== Luokka:Suomalaiset uskonnolliset johtajat Luokka:Vuonna 1796 syntyneet Luokka:Vuonna 1860 kuolleet
Marco Canola

Marco Canola (s. 26. joulukuuta 1988 Vicenza, Veneto) on italialainen maantiepyöräilijä. Hän aloitti ammattilaisuransa Colnago - CSF Inox -joukkueessa 2012 ja edusti samaa tallia, sittemmin nimeltään Bardiani-CSF, vuoteen 2014. Kausilla 2015–2016 hän kilpaili UnitedHealthcare Pro Cycling Teamissa, 2017–2019 Nippo - Vini Fantini -joukkueessa ja viimeisillä ammattilaiskausillaan 2020–2022 Gazprom-RusVelo-tallissa. Canola voitti Italian ympäriajossa 2014 Rivarolo Canaveseen päättyneen 13. etapin kukistettuaan loppukirissä irtiottokumppaninsa Jackson Rodríguezin ja Angelo Tulikin. == Saavutuksia == Lähteet: Cycling Archives, Pro Cycling Stats ;2012 :Tour de Langkawi, 7. etapin voitto ;2014 :Tirreno–Adriatico, mäkikirikilpailun voitto :Italian ympäriajo, 13. etapin voitto ;2015 :Critérium International, mäkikirikilpailun voitto ;2016 :Tour de Taiwan, pistekilpailun voitto ;2017 :Volta Limburg Classic, voitto :Tour of Japan, pistekilpailun sekä 2., 3. ja 5. etapin voitto :Tour of Utah, 7. etapin voitto :Coppa Agostoni, toinen :Japan Cup, voitto ;2018 :GP Industria & Artigianato, toinen :GP Kanton Aargau, kolmas :Tour du Limousin, kokonaiskilpailussa toinen ;2019 :Tour of Utah, 4. etapin voitto == Lähteet == Luokka:Italialaiset maantiepyöräilijät Luokka:Vuonna 1988 syntyneet Luokka:Elävät henkilöt